Liite hankkeen toiminnan raporttiin

**Monialainen ohjaustoiminta - käytänteet ja toiminta -seminaari**

**Aika: 16.11.2017 kello 8:30 - 15:30**

**Paikka: Lapin aluehallintovirasto, Valtakatu 2, 96101 Rovaniemi, Juhlasali**

**Ohjelma:**

8:30 - 9:00 Ilmoittautuminen ja kahvit

9:00 - 9:10 Tervetuloa ja orientaatio päivään / Humak, yliopettaja Eeva Sinisalo-Juha

9:10 - 9:40 Seminaarin avaus / Lapin AVI, nuorisotoimen ylitarkastaja Marja Hanni

9:40 - 10:30 Kokemukset Rovaniemellä - mahdollisuudet maakunnassa? / Rovaniemen Ohjaamo,

projektipäällikkö Joni Minkkinen ja hankesuunnittelija Jenny Siivola

10:30 - 11:00 Nuoren tukeminen ja kohtaaminen siirtymävaiheissa / Oulun TYP, TYP-verkostopäällikkö

Anna-Liisa Lämsä

11:00 - 12:00 Lounas (omakustanteinen)

12:00 - 15:20 Kohtaamisen ohjaaminen / Rovaniemen Ohjaamo, projektipäällikkö Joni Minkkinen ja

Oulun TYP, TYP-verkostopäällikkö Anna-Liisa Lämsä

15:20 - 15:30 Seminaarin päätös ja hyvää kotimatkaa / Humak asiantuntija Jaana Karjalainen ja suunnittelija

Regina Pesonen

lltapäiväkahvit tarjoillaan työskentelyn lomassa.

Seminaariin ilmoittautuminen oheisen linkin kautta 10.11.2017 mennessä

Seminaariin osallistui 30 henkilöä paikanpäällä ja 10 henkilöä neljässä eri vine-pisteessä (Kemi, Enontekiö, Ylitornio, TE-toimisto).

Seminaarin aiheena oli nuorten monialainen ohjaustoiminta. Aihe nousi esille kevään 2017 seminaarissa ja toivomusten mukaan tämä syksyn seminaari sidottiin kyseiseen aiheeseen. Erityiskysymyksenä ohjaustoiminnassa Lapin alueella on ollut Ohjaamo-toiminta ja sen mahdollisuudet/tarpeet eri puolilla Lappia. Rovaniemen Ohjaamoon on kuluneen kevään ja syksyn aikana suuntautunut kuntien kyselyjä ja vierailuja ohjaamo-toiminnasta. Lapin nuorten MOP-hanke on alusta alusta alkaen tehnyt yhteistyötä Rovaniemen Ohjaamon kanssa, niinpä se täsmentyi tämän seminaarin yhteistyökumppaniksi. Ohjaamoa edustivat seminaarissa projektipäällikkö Joni Minkkinen ja hankesuunnittelija Jennyt Siivola. Hankkeen kouluttajana seminaarin ensimmäisessä osiossa keväällä toimi Tom Tarvainen (Ajatustalo). Hän kuitenkin oli estynyt ja perui tulonsa noin kaksi viikkoa ennen seminaaria. Seminaarin toiseksi asiantuntijaksi lupautui kasvatustieteen tohtori, kasvatus-, työllisyys- ja sosiaalialan asiantuntija, kouluttaja, tutkija ja tietokirjailija Anna-Liisa Lämsä. Hän työskentelee parhaillaan työllistymisen edistämisen monialaisessa yhteispalvelussa Oulussa verkostopäällikkönä.

Seminaarissa oli alustuspuheenvuoroja ja Learning-cafe –menetelmällä toteutettu ryhmätyö- osio (kiertävät ryhmät, 4 teemaa). Ryhmiin sijoittelu tehtiin ennakkoon ja pöydissä puheenjohtajana toimi asiantuntija (Minkkinen, Siivola, Sinisalo-Juha, Lämsä). Aluehallintoviraston ylitarkastaja Marja Hanni tarkasteli avauspuheenvuorossaan Vanupo-ohjelmaa ja Lapin nuorisotilastoja. Projektityöntekijät toimivat kirjureina ja keskustelun taltioijina pöydissä. Pöydissä teemat olivat:

1. Ohjaamo omassa maakunnassa
2. Ohjaamo omassa kunnassa
3. Miten ohjata sinne, mitä ei tunne? Ohjaus muuttuvassa maailmassa, epävarmuuden sieto ja hallinta
4. Mikä on yksilöllisten koulutus- ja urapolkujen ja persoonallisen ammattitaidon merkitys muuttuvilla työmarkkinoilla?

**Seminaarin yhteenvetoja työskentelyn perusteella:**

1-2/Maakunta/kunta

Verkosto= Ohjaamo

* Rovaniemen Ohjaamon kokemusten jakoa tulee jatkaa Lapin muihin kuntiin
* Voisi koota kuntien toimijoita yhteen
* Nuorten palvelupolkuja on tehostettava edelleen; toimialajohtajien näkemykset saatettava yhteen, tällöin saadaan toimintaa ja päätöksentekoakin tehostettua
* Toimijoille selkeät vastuut ja roolit (ei tarvitse olla jokaisen alan asiantuntija)
* Ohjaamolle tärkeää fyysinen paikka: tiedetään, mistä mitäkin löytää ja toisaalta yhteiset työtilat rikastavat työtä, syntyy arkisia oivalluksia.
* Rovaniemen perhepalvelumallista voitaisiin ottaa mallia muihin kuntiin.
* kolmannen sektorin toimijuudesta: Osataanko hyödyntää kunnolla? Haasteina 3. sektorin toimijuudessa jatkuvan toiminnan vaade. Toisaalta on sekä toimija että esim. työpaikka nuorille ja erityisryhmille.
* nuorten rooli: Mukana suunnittelussa ja kehittämisessä, aktiivisia osallistujia, myös oppilaitosten mielipiteet otettava huomioon
* Digipalvelut: Pitäisi olla nuorille puhelinsovellus; helppo, nopea, vaivaton, saatavilla.
* Ohjauspainotus: Nuori ohjataan asiantuntijalle asiakaslähtöisesti, ei palvelut edellä (nuori tulee kohdata yksilönä) ja palvelujen perustua tarvekartoitukseen.
* Rovaniemen Ohjaamosta osaajat voisivat tarvittaessa/sovitusti/määräajoin jalkautua maakuntaan tarvittaessa, kunnissa ”omien” työntekijöiden tuttuus on sekä haaste että vahvuustekijä.
* Pienissä kunnissa on valmiina ohjaamomaista toimintaa; virastot, palvelut fyysisesti lähekkäin jo valmiina, ihmisten välillä välitöntä kohtaamista. Asiat, työtekijät, palvelut olisi kuitenkin hyvä nimetä, sanoittaa, kirjata auki vaikka ei olisikaan fyysistä paikkaa. Pelkkä rakennekaavio ei ehkä toimi.
* Ylitorniolle tulossa nuorten Kohtaamo, nuorille valmiiksi tuttu paikka Nuorisotalolla, vieressä kirjasto ja koulut. Myös jo toimivia virtuaalipalveluita on käytössä, mutta ei pidä heti olettaa, että nuoret osaavat käyttää/hakea tietoa omatoimisesti näistä. Tervolassakin on valmiina ohjaamomaista toimintaa esim. etsivät ja työpaja-polkuohjaus. Torniossa seinätön Tohjaamo (+Haaparanta), suunnitelmissa fyysinen Ohjaamo. Kemiin tulossa Kohtaamo ja Pellossa toimii Varikkobussi.
* Myös kuntaohjaamoille olisi hyvä rakentaa Rovaniemen Ohjaamon mallin mukaisesti jonkinlainen viikkokalenteri/kuukalenteri/vuosikello.
* Kunnan tarjonnan tulisi näkyä myös huoltajille, esim. vanhempainilloissa tiedotusta ja vanhemmuuden tukemista nuorten kouluiän jälkeenkin. Elinikäisen ohjauksen huomioiminen!
* Kuntien yhteistyön selvittäminen ja toteuttaminen esim. Savukoski – Pelkosenniemi (velka- ja terveysneuvonta-asiat nyt).
* Yhteistyö kirjastojen kanssa/kirjastoautot liikkuvina ohjaamoina?
* Pienten kuntien haasteina erityisesti Ohjaamotoiminnan tiukat kriteerit.
* TNO-palvelun koulutusneuvonta toimii Lapissa kaikenikäisille jo, sen parempi hyödyntäminen yhdessä palvelujärjestelmän kanssa? Virtu.fi-portaali on maakunnallinen, miten sitä hyödynnettäisiin paremmin? Mikä sen tunnettuus on? Ovatko Virtu-pisteet jo ”vanhanaikaisia”?
* Toimisiko Chat-Ohjaamo? Kartoitus ja ohjaus eteenpäin?
* Rovaniemen Ohjaamon palveluiden esittely virtuaalisesti kaikkiin Lapin kuntien nuorille ja lisäksi myös vanhempainilloissa?

3. Miten ohjata sinne, mitä ei tunne? Ohjaus muuttuvassa maailmassa, epävarmuuden sieto ja hallinta.

* Nivelvaiheiden verkoston jatkuvuus (varmistus jatkosta, luottamus, pettymys)
* Saattaen vaihtaminen vrt. kotokaveri
* Tutor-toiminta, toimintaympäristö tutuksi ”Näin eletään Rovaniemellä”
* 16-vuotias tarvitsee ryhmän vrt. amisreformi
* Tiedonsiirtoon liittyviä ongelmia edelleen, ei seuraa nuorta (koulusta kouluun, terveydenhuolto), voi olla nuorelle myös taakka joskus että tiedot kulkevat mukana…
* Kodin ja koulun yhteistyö edelleen olennaisen tärkeä asia
* Yhteishaun pakkohaut ongelma (mm. kikkailua armeijan kanssa)
* Median rooli ammatinvalinnassa: Tuottaa malleja nuorille, esim. mistä nykyajan remonttireiskat esikuviksi nuorille
* Ohjauksessa kohti nuoren unelmaa, ei kerralla vaan tavoitetta kohti, reitillä tarkistuspisteitä ja nuoren itsensä vahva toimijuus. Rohkaisu, tulevaisuuden usko, nuori ei osaa sanoittaa. Paloista kehkeytyy pikkuhiljaa koko kuva. Edettävä rauhassa, väliin mahtuu asioita (työllistyy, vaihtaa alaa, ongelmia…). Rakennetaan luottamusta, selvitetään asioita, ei päätetä nuoren puolesta.
* Nuori viranomaisjärjestelmässä
* Roolien ja työjaon selkeys
* Myöhäismoderni kasvatus – prinssit ja prinsessat – unelmat ja realiteetit eivät aina

kohtaa

* Nuoren tasavertaisuus ja itsemääräämisoikeus ohjauksessa tärkeitä
* Lisättävä yhteistä tietoa ja tiedon koordinointia

välillä tiedon koordinoinnista tehdään liian vaikeaa

1. Mikä on yksilöllisten koulutus- ja urapolkujen ja persoonallisen ammattitaidon merkitys muuttuvilla työmarkkinoilla?

-Mahdollisuus rakentaa oma opiskelupolku – hyvä juttu, onko yhteiskunta tähän valmis?

- Vahvuuksien esille tuominen, kuinka erottua osaajien joukosta? (persoonallinen ammattitaitoa)

-Koulutussopimukset – opintopolku

-Tunnistetaan osaaminen muista ympäristöistä kuin opiskelusta, tutkintojen arvottaminen; näytöt vs. istuminen tunneilla

-Tunnistetaan opintojen osat – voi suorittaa lisäosia myöhemmin

- Kuinka paljon osaamiseen tunnistamisesta voi jäädä tulkinnan varaan?

- Harrastustoiminnan dokumentointi

-Portfolion kerääminen joka alalle! CV/Pofovalinnat työpaikan mukaan, palautteet mukaan, tekijät esille.

-Peilivaikutus = Joku katsoo tilannetta uusin silmin, ulkopuolelta

-Sosiaaliset taidot, somekiusaaminen🡪persoonan positiivinen vahvistaminen (?)

-Tutkinnon osia eri tutkinnoista, tutkinnon osia yhdistettu🡪erityinen ammattitaito

-Erityisosaaminen, Hyvä tyyppi, harrastukset, luottamustehtävät

-Osaaminen – onko sitä oikeasti. Sosiaalinen osaaminen, työelämän pelisäännöt, arkielämän taidot vs. vaaditut taidot työelämässä

-Palautteen anto/vallankäyttö—millä tavalla?

-Suvun odotukset – oma kiinnostus – uskallus tehdä omat valinnat

**Ryhmät nostivat esiin tärkeimpänä havaintojana ryhmätehtävistä:**

1./ 2.

Roolien ja työnjaon selkeys

Nuorten osallisuus huomioon

Monialaisuus yhdessä toimien verkostoa kehittäen

Itsemääräämisoikeus

Palvelut palvelutarpeen mukaan

3. # aitokohtaaminen nuoren unelmapoluilla#posinkauttamotia”huvatyypiseevee

4. Ohjauksesta muuttuvassa maailmassa puhuessa on otettava huomioon muutoksen nopeus: Reaaliaikaisuus ja uudenkarheiden sähköisten palveluiden vanhentuminen siis viestinnän muutos. Ensiarvoisen tärkeää onkin löytää oikea kanava tavoittaa asiakas. työmarkkinat eivät ole tällä hetkellä riittävän mukautuvia yksilöllisen koulutuksen saaneen hakijan tarpeita ajatellen. Kolmannella sektorilla on yhä merkittävä rooli: Ohjauksessa ja työmarkkinoiden uudistuksessa, joten sen tukeminen on myös tulevaisuudessa tärkeää.

**Loppukappale**

Monialainen ohjaustoiminta - käytänteet ja toiminta -seminaari keskittyi nuorten nivel- ja siirtymävaiheiden tematiikkaan ja nuorten kohtaamisen ohjaamiseen. Konkreettisia kehittämisehdotuksia seminaarissa tuli muun muassa Chat-palvelun tarpeesta Ohjaamoon liittyen. Lisäksi esiin nostettiin pilottikokeilun tarve Ohjaamo-palveluiden videovälitteisestä esittelystä kaikille Lapin kuntien yhdeksäsluokkalaisille nuorille sekä yhdeksäsluokkalaisten nuorten vanhemmille esim. koulun vanhempainilloissa. Nuorilla viestinnän kanavat muuttuvat jatkuvasti, jolloin nuorten parissa työskentelevien ammattilaisten pitäisi hallita nopeasti muuttuvat kanavat. Palvelutarpeeseen vastaaminen seitsemän päivän kuluessa ei vastaa tämän päivän nuorten tarpeisiin. Seminaaripäivässä korostettiin Monialainen ohjaustoiminta –seminaarin kaltaisten poikkihallinnollisten seminaarien merkitystä ja tärkeyttä. Sektorikohtaisten, omien seminaarien lisäksi tarvitaan foorumeita, joissa eri hallintokunnat voivat käydä aitoa keskustelua.